Rahsia (filem 2023)

Rahsia adalah sebuah filem seram Malaysia 2023 arahan Shamyl Othman, manakala lakon layar ditulis oleh Alfie Palermo selaku penerbit dan dikeluarkan oleh syarikat Astro Shaw dengan kerjasama Five Star Trading dan Kuman Pictures. Filem ini merupakan filem reka semula filem bertajuk sama pada 1987 oleh ayah Shamyl, Othman Hafsham. Filem ini dibintangi Nabila Huda, Fikry Ibrahim, Eman Manan, Marsha Milan dan ramai lagi. Filem ini mengisahkan tentang Ramlah kehilangan anaknya semasa berkelah di tepi pantai secara misteri dan mula mengalami kejadian aneh menghantuinya membuatkan suaminya sendiri meragui kegilaan isterinya.

Filem ini ditayangkan di pawagam bermula 10 Ogos 2023.

Sinopsis
Ramlah (Nabila Huda), seorang suri rumah tangga pulang bercuti ke rumah ayahnya, Tan Sri Karim (Eman Manan) sempena menyambut ulang tahun kelahiran beliau, bersama-sama suaminya Hamdan (Fikry Ibrahim), seorang pensyarah, serta dua anak kecil mereka, Marina (Qistina Raisah) dan Saiful (Syed Ali Murtadha).

Namun, keadaan bertukar menjadi keruh apabila anaknya Saiful tiba-tiba hilang sewaktu mereka berkelah di tepi pantai.

Pihak polis yakin bahawa Saiful hilang di persisiran pantai namun Ramlah mula diganggu kelibat anaknya.

Mampukah Ramlah merungkai "rahsia" disebalik kehilangan anaknya itu?

Pelakon

Pelakon utama
 Nabila Huda sebagai Ramlah
 Fikry Ibrahim sebagai Hamdan
 Eman Manan sebagai Tan Sri Karim
 Qistina Raisah sebagai Marina
 Syed Ali Murtadha sebagai Saiful
 Marsha Milan sebagai Puan Sri Melor
 Rashidi Ishak sebagai Tan Sri Karim (muda)

Penampilan khas
 Susan Lankester sebagai Datin Sri Mary Abdullah
 Mislina Mustaffa sebagai Che Yah
 Aloy Paradoks sebagai Sarjan Hanif
 Iman Corinne Adrienne sebagai Doktor
 Othman Hafsham sebagai Ustaz Firdaus

Pelakon tambahan
 Charlie Numan Salleh sebagai Pak Saleh
 Muhammad Suhaid Mustakim sebagai Korporal Azam
 Nabil Zakaria sebagai Bob
 Iris Alesssandra Alyssa sebagai Ramlah (muda)
 Mohd Yusof Omar sebagai Tan Sri Afdal
 Arwan Umar sebagai P.A Datin Mary
 Mastura Yazid sebagai Orang Gaji Datin Mary

Penerbitan
Rahsia merupakan sebuah filem reka semula, yang diarahkan oleh Shamyl Othman, anak Othman Hafsham yang mengarahkan filem asal bertajuk sama yang ditayangkan pada 1987. Filem ini merupakan filem terbitan syarikat Astro Shaw, Five Star Trading dan Kmn Pictures. Ini merupakan filem seram Malaysia pertama yang direka semula.

Filem ini bakal menyaksikan penampilan filem pertama Fikry Ibrahim, penampilan semula Marsha Milan selepas filem 7ujuh, filem terakhir lakonan penyanyi tersebut, serta Qistina Raisah setelah kali terakhir beliau berlakon dalam filem Felina.

Lakon Layar filem ini ditulis sepenuhnya oleh Alfie Palermo. Proses pembangunan lakon layar dibantu oleh Zulaikha Zakaria serta Luqman Sheikh Ghazali, dengan kesemuanya berada di bawah program pengarangan Astro Shaw.

Sambutan
Jadual kutipan pawagamRahsia(13 Ogos 2023 - kini) Tempoh Tayangan Kutipan kumulatif 3 hari (hingga 13 Ogos) RM1.3 juta 5 hari (hingga 15 Ogos) RM2.2 juta 8 hari (hingga 18 Ogos) RM3 juta 11 hari (hingga 21 Ogos) RM4.3 juta 22 hari (hingga 1 September) RM6 juta
Filem ini rata-rata diberi ulasan positif oleh para penonton dan rakan-rakan media. Hairy Ezreen bagi BuzzKini mengatakan bahawa filem ini benar-benar memenuhi citarasa penonton yang menginginkan sebuah filem seram tempatan.

BuzzPop TV pula memberikan kredit kepada sinematografer filem ini, Tan Teck Zee, atas hasil kerja beliau dalam filem ini dengan membawa genre filem seram ke alaf baharu. Selain itu, BuzzPop memuji skrip yang ditulis oleh Alfie, Luqman, Natasha dan Zulaikha kerana menukar genre asal filem ini daripada filem thriller ke filem supernatural seram.

Zhafvlog dari Pure Pixels memberikan rating filem ini dengan markah penuh kerana jalan cerita yang mudah difahami dan menarik, dengan hantu yang dipersembahkan dalam filem ini cukup seram.

Lihat juga
 Rahsia, filem asal arahan ayah Shamyl, Othman Hafsham

Rujukan

Pautan luar

Kategori:Filem arahan Shamyl Othman
Kategori:Filem terbitan Astro Shaw
Kategori:Filem seram Malaysia
Kategori:Filem Malaysia tahun 2023
Kategori:Filem 2023